**William, princ z Walesu** (predtým *Princ William, vojvoda z Cornwallu a Cambridgea* ), KG, KT, PC, ADC (William Arthur Philip Louis; \* 21. jún 1982, Londýn, Spojené kráľovstvo) je korunný princ britskej kráľovskej rodiny a následníkom britského trónu, ako starší syn Karola III. a Diany, princeznej z Walesu. 

Narodil sa v *St Mary's Hospital* v Londýne a získal vzdelanie na Wetherby School, Ludgrove School a Eton College. Časť gap year (rok voľna pred alebo po vysokej škole) strávil v Belize a v Čile, predtým než získal škótsky magisterský titul v odbore geografia na univerzite v St Andrews. Následne absolvoval výcvik na Kráľovskej vojenskej akadémii v Sandhurste. V apríli 2008 absolvoval štúdium na Royal Air Force College Cranwell, kde sa začiatkom roku 2009 pripojil k pátracím a záchranným silám RAF. Od júla 2015 dva roky pôsobil ako pilot na plný úväzok v *East Anglian Air Ambulance*.

Vojvoda vykonával oficiálne povinnosti a služobné povinnosti v mene kráľovnej. Sponzoruje viac ako 30 charitatívnych a vojenských organizácií vrátane *Tusk Trust*, *Centrepoint* a *London Air Ambulance Charity*. Podieľa sa na projektoch prostredníctvom Kráľovskej nadácie, pričom jeho charitatívna činnosť sa točí okolo pracovníkov v oblasti duševného zdravia, ochrany a záchranných služieb. V decembri 2014 založil iniciatívu „United for Wildlife" (*Zjednotení pre divočinu*), ktorej cieľom je znížiť celosvetový nelegálny obchod s divočinou. V apríli 2016 Cambridgeovci a princ Harry iniciovali kampaň na zvýšenie povedomia o duševnom zdraví „Heads Together", ktorá má povzbudiť ľudí, aby sa otvorili svojim problémom duševného zdravia. V októbri 2020 uviedol cenu Earthshot Prize, iniciatívu vo výške 50 miliónov libier na stimuláciu riešení v oblasti životného prostredia v nasledujúcom desaťročí. 

V roku 2011 bol vymenovaný za vojvodu z Cambridgea pred uzavretím manželstva s Catherine Middletonovou. Pár má tri deti: Georgea (\* 2013), Charlotte (\* 2015) a Louisa (\* 2018).

Životopis
---------

Princ William sa narodil 21. júna 1982 v Nemocnici sv. Márie (angl. *St Mary's Hospital*) v centre Londýna ako prvý syn Charlesa, princa z Walesu (neskoršieho kráľa Karola III.) a Diany, princeznej z Walesu, počas vlády jeho starej matky z otcovej strany kráľovnej Alžbety II. Buckinghamský palác oznámil jeho meno - William Arthur Philip Louis - 28. júna. Williama pokrstil v Hudobnej miestnosti Buckinghamského paláca vtedajší arcibiskup z Canterbury Robert Runcie 4. augusta v deň 82. narodenín jeho prababičky z otcovej strany, Alžbety, kráľovnej matky.

Bol prvým dieťaťom narodeným princovi a princeznej z Walesu od čias princa Jána, ktorý sa narodil princovi Jurajovi a princeznej Márie (neskoršiemu kráľovi Jurajovi V. a kráľovnej Márie) v júli 1905. Keď mal deväť mesiacov, zúčastnil sa s jeho rodičmi na turné v roku 1983 po Austrálii a Novom Zélande, čo bola jeho prvá zámorské turné. Bolo tomu po prvýkrát čo bolo kráľovské batoľa na zámorskom turné. Jeho mladší brat Harry sa narodil v septembri 1984. Obaja vyrastali v Kensingtonskom paláci v Londýne a v Highgrove House v Gloucestershiri.

Študoval geografiu, biológiu a dejiny umenia na University of St Andrews, kde sa spoznal aj s Catherine Middleton, jeho budúcou manželkou. Začal s vodným pólom a pokračoval v hraní futbalu, bol aj kapitán svojho tímu. Po ukončení štúdia strávil rok na cvičeniach britskej armády v Belize, pracoval na anglických mliečnych farmách, navštívil Afriku, a desať týždňov učil deti v južnom Čile. Bol tiež promovaný v hodnosti kapitána letectva. Po roku 2009 vykonával službu pilota helikoptéry v leteckej záchrannej službe. V roku 2014 oznámil, že bude pilotom leteckej záchrannej služby na plný úväzok a v roku 2017 musel skončiť, aby sa mohol intenzívnejšie venovať kráľovským povinnostiam v mene Kráľovnej Alžbety II. Je členom nadácie: The Royal foundantion.

William je fanúšikom póla, ktoré hráva aj pre charitatívne účely a je aj fanúšikom futbalu, konkrétne anglického tímu Aston Villa.

#### Manželstvo

16. Novembra 2010 Clarence House oznámil Williamovo zasnúbenie s Kate Middleton, ktorí sa zasnúbili v októbri toho istého roku v Keni. Snubný prsteň, ktorý dal William Kate patril predtým princeznej Diane a po jej smrti jeho bratovi, princovi Harrymu. Harry mal však Catherine natoľko rád, že ten prsteň Williamovi dal. William a Kate začali tvoriť pár už v roku 2003, neskôr, v roku 2007 sa však na krátky čas rozišli, aby sa mohli vziať 29. apríla 2011 vo Westimnsterskom opátstve. Niekoľko hodín pred obradom boli oznámené ich nové tituly Vojvodu a Vojvodkyne z Cambridgeu. William dostať aj titul Barón Carrickfergus a Gróf Strathearn.

William má s Catherine tri deti, princa Georgea, narodeného v roku 2012. princeznú Charlotte, 2015 a princa Louisa, ktorý sa narodil v roku 2018.

Tituly
------

* 21. júna 1982 - 29. apríla 2011: Jeho Kráľovská výsosť princ William z Walesu

* 29. apríla 2011 - 8. septembra 2022: Jeho Kráľovská Výsosť vojvoda z Cambridge

* 8. septembra 2022 - súčasnosť: Jeho kráľovská výsosť princ z Walesu

Referencie
----------

1. ↑   *Kráľ Karol III. sa prvýkrát prihovoril verejnosti ako nový monarcha* [online]. TASR, 2022-09-09, [cit. 2022-09-09]. Dostupné online.
2. ↑   *Princ William s manželkou sa stali vojvodom a vojvodkyňou z Cornwallu* [online]. TASR, 2022-09-08, [cit. 2022-09-09]. Dostupné online.
3. ↑  KIRSTY.ORAM. *The Duke of Cambridge* [online]. The Royal Family, 2016-02-05, [cit. 2021-04-22]. Dostupné online. (po anglicky)
4. 1 2   *The Evening News - Google News Archive Search* [online]. news.google.com, [cit. 2023-12-13]. Dostupné online.
5. ↑   *Biography* [online]. web.archive.org, 2015-04-23, [cit. 2023-12-13]. Dostupné online. Archivované 2015-04-23 z originálu.
6. ↑   *Page 8215 | Issue 49027, 21 June 1982 | London Gazette | The Gazette* [online]. www.thegazette.co.uk, [cit. 2023-12-13]. Dostupné online.
7. ↑  DALLAS, Rita. The Royal Christening. *Washington Post*, 1982-08-05. Dostupné online [cit. 2023-12-13]. ISSN 0190-8286. (po anglicky)
8. ↑   *Youngstown Vindicator - Google News Archive Search* [online]. news.google.com, [cit. 2023-12-13]. Dostupné online.
9. ↑   *Prince Charles and Princess Diana's Australia tour – Everything you need to know about what really happened* [online]. Radio Times, [cit. 2023-12-13]. Dostupné online. (po anglicky)
10. ↑   *Baby's first tour: Prince George travels Down Under with William and Kate - CBS News* [online]. www.cbsnews.com, 2014-04-06, [cit. 2023-12-13]. Dostupné online. (po anglicky)
11. ↑   *SPECIAL: PRINCESS DIANA, 1961-1997* [online]. web.archive.org, 2005-03-31, [cit. 2023-12-13]. Dostupné online. Archivované 2005-03-31 z originálu.
12. ↑   *You Could Be Prince Charles and Camilla’s Neighbor for $10.1 Million* [online]. Town & Country, 2021-10-02, [cit. 2023-12-13]. Dostupné online. (po anglicky)
13. ↑   *BBC - Gloucestershire The Royal County - Young Royals - Prince William* [online]. www.bbc.co.uk, [cit. 2023-12-13]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **William, princ z Walesu**

Externé odkazy
--------------

* The Duke of Cambridge
* The Duke and Duchess of Cambridge profile
* Princ William, vojvoda z Cambridge v Internet Movie Database (po anglicky)

Zdroj
-----

*Tento článok je čiastočný alebo úplný preklad článku Prince William, Duke of Cambridge na anglickej Wikipédii.*

Autoritné údaje: * BnF: 13513638q
* GND: 120920883
* ISNI: 0000000367648998
* LCCN: n83035580
* NK ČR: jn20000701970
* VIAF: 232263808
* WorldCat: lccn-n83035580